ज़ांज़ीबार के स्थानीय लोग एक मिश्रित जातीय पृष्ठभूमियों से संबंध रखते हैं जो इस क्षेत्र के रंगीन इतिहास का एक संकेत है। ज़ांज़ीबार के लोग स्वाहिली (जिसे स्थानीय तौर पर किस्वाहिली के नाम से जाना जाता है) बोलते हैं जो पूर्व अफ्रीका में बड़े पैमाने पर बोली जानी वाली भाषा है। कई लोगों का विश्वास है कि इसके सबसे शुद्ध रूप को ज़ांज़ीबार में बोला जाता है क्योंकि यह इस भाषा का जन्मस्थान है। कई स्थानीय लोग अंग्रेज़ी भी बोलते हैं।

ज़ांज़ीबार का सबसे मशहूर कार्यक्रम ज़ांज़ीबार अंतर्राष्ट्रीय फिल्म समारोह है जिसे फेस्टिवल ऑफ डाऊ कंट्रीज के नाम से भी जाना जाता है। हर वर्ष जुलाई के महीने में इस कार्यक्रम में ज़ांज़ीबार के पसंदीदा संगीत, टारब सहित स्वाहिली कोस्ट के बेहतरीन कलात्मक दृश्यों का भी प्रदर्शन किया जाता है।

स्टोन टाउन की महत्वपूर्ण वास्तु विशेषताएं लिविंगस्टोन हाउस, ज़ांज़ीबार का पुराना औषधालय, गिलानी ब्रिज, न्गोम कोंग्वे (ज़ांज़ीबार का पुराना किला) और हाउस ऑफ वंडर्स हैं। बर्घाश बिन सईद के शासन काल में ईरान के शिराज़ के आप्रवासियों द्वारा निर्मित हमाम्नी पर्सियन बाथ्स किदिची नगर की मुख्य विशेषता है।

ज़ांज़ीबार पूर्वी अफ़्रीकी देशों में एकमात्र ऐसा स्थान भी है जहां सबसे लंबे आवासीय भवन हैं जिन्हें औपचारिक तौर पर मिचेंजानी फ्लैट्स के नाम से जाना जाता है जिसे ज़ांज़ीबार में आवासीय समस्या को दूर करने के लिए 1970 के दशक में पूर्व जर्मन की सहायता से बनवाया गया था।

गैलरी
धर्म
अर्थव्यवस्था
संस्कृति और भाषाएं